1.pielikums

pie Jelgavas novada domes

2023.gada 22.februāra lēmuma Nr.15

“Par piedāvājumu atlases organizēšanu nekustamā īpašuma/zemes vienības daļas nomai ugunsdzēsības ūdens apgādes vajadzībām pašvaldības ēkām Vircavas ciema teritorijā”

**Piedāvājumu iesniegšanas un atlases kārtība nekustamā īpašuma/zemes vienības daļas nomai ugunsdzēsības ūdens apgādes vajadzībām pašvaldības ēkām Vircavas ciema teritorijā**

1. **Vispārīgie jautājumi**

1. Ar šo kārtību (turpmāk – kārtība) tiek noteikta nomas piedāvājumu iesniegšana un atlase nekustamajam īpašumam/zemes vienības daļai, kas nepieciešamas ugunsdzēsības ūdens apgādes vajadzībām pašvaldības ēkām Vircavas ciema teritorijā.

2. Noteikumu mērķis ir nodibināt nomas tiesiskās attiecības ar privātpersonu vai kapitālsabiedrību par nekustamā īpašuma/zemes vienības daļas nomu ugunsdzēsības ūdens apgādes vajadzībām (turpmāk – Nomas objekts).

3. Nomas objekta piedāvājumu atlase tiek organizēta ievērojot šo kārtību un Ministru kabineta 2013.gada 29.oktobra noteikumus Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – MK noteikumi Nr.1191).

4. Lēmumu par nomas objekta piedāvājumu atlases organizēšanu pieņem Jelgavas novada dome (turpmāk – Dome).

5. Pēc Domes lēmuma pieņemšanas, Piedāvājumu atlases komisija (turpmāk – Komisija) organizē lēmuma 3.punktā apstiprinātā nomas sludinājuma publicēšanu pašvaldības tīmekļa vietnē www.jelgavasnovads.lv un izvietošanu redzamā vietā Jelgavas novada pašvaldības Vircavas pagasta pārvaldes administratīvajā ēkā Jelgavas ielā 4, Vircavā.

1. **Piedāvājumu iesniegšana**

6. Persona, kura vēlas piedāvāt nomai nekustamo īpašumu/zemes vienības daļu (turpmāk – Iznomāšanas pretendents), sludinājumā norādītajā termiņā un kārtībā iesniedz pašvaldībai Iznomāšanas pretendenta piedāvājumu (pielikums pie kārtības) saskaņā ar formu un prasībām, kas norādītas sludinājumā.

7. Piedāvājumu jāiesniedz personīgi Jelgavas novada pašvaldības administratīvajā ēkā Pasta iela 37, Jelgavā vai atsūtot pa pastu sludinājumā noteiktajā termiņā (pasta zīmogs).

8. Piedāvājums tiek iesniegts slēgtā aploksnē uz kuras norādīts adresāts, Iznomāšanas

pretendenta nosaukums, kontaktinformācija, atsauce uz nomas sludinājumu.

9. Piedāvājumā iekļaujama visa sludinājumā norādītā informācija, kā arī cita informācija, ko Iznomāšanas pretendents uzskata par nepieciešamu sniegt pašvaldībai lēmuma pieņemšanai.

1. **Piedāvājumu atvēršana, izvērtēšana un pretendenta izvēle**

10. Iznomāšanas pretendentu piedāvājumu atvēršanu Komisija nodrošina **2023.gada 28.martā plkst.10.00** Pasta ielā 37, Jelgavā to iesniegšanas secībā, nosaucot iznomāšanas pretendentu, piedāvāto nomas objektu, piedāvājuma iesniegšanas datumu un laiku.

11. Pēc piedāvājumu atvēršanas Komisija 10 darba dienu laikā izvērtē iznomāšanas pretendentu piedāvājumus un pieņem lēmumu par atlases rezultātiem.

12. Izvērtējot piedāvājumus, Komisija ņem vērā MK noteikumu Nr.1191 12.punkta nosacījumus, t.i. izvērtējot piedāvājumus, nomnieks ņem vērā šādus nosacījumus:

12.1. nomnieka prasībām funkcionāli atbilstošāko nekustamo īpašumu/zemes vienības daļu – nomas objekta atrašanās vieta (administratīvo teritoriju), nomas objekta lietošanas mērķi, paredzamo nomas līguma termiņu un nepieciešamo platību;

12.2. nomas objekta tehniskā stāvokļa atbilstība nomas sludinājumā publicētajām

prasībām;

12.3. nomas objekta zemākās kopējās gada izmaksas un uzturēšanas izmaksas;

12.4. vai zemes nomas gadījumā pastāv/nepastāv dalītās īpašumtiesības;

12.5. izmaksas par nomas objekta pielāgošanu publiskas personas funkciju izpildes nodrošināšanai.

13. Komisija par uzvarētāju atzīs pretendentu ar piedāvājumu, kas atbilst izvirzītajām prasībām, ir ar viszemākajām kopējām gada izmaksām un nepārsniedz pašvaldības budžeta iespējas.

14. Nomnieks (Jelgavas novada pašvaldība) ir tiesīgs pārtraukt atlases procedūru, ja tas konstatē, ka nomnieka prasībām atbilstošs nomas objekts ir citas publiskas personas īpašumā un nomnieks var to nomāt atbilstoši normatīvajiem aktiem par publiskas personas mantas iznomāšanu.

15. Piecu darba dienu laikā pēc lēmuma pieņemšanas par nomas piedāvājumu atlases rezultātiem, Komisija rakstveidā informē visus iznomāšanas pretendentus par pieņemto lēmumu.

16. Ja uz šīs kārtības 6.punktā minēto nomas sludinājumu neatsaucas neviens iznomāšanas pretendents vai nomnieks, izvērtējot iesniegtos piedāvājumus, konstatē, ka neviens no iesniegtajiem piedāvājumiem neatbilst nomnieka izvirzītajām prasībām un nosacījumiem, atlasi uzskata par izbeigtu bez rezultāta un nomniekam ir tiesības izsūtīt sludinājuma tekstu tā izvēlētiem pretendentiem. Šādā gadījumā iznomāšanas pretendentu nosaka sarunu ceļā, balstoties uz šīs kārtības 12.punkta nosacījumiem, t.i. MK noteikumu Nr.1191 12.punktā minētajiem nosacījumiem. Nomnieks nodrošina lēmuma pieņemšanas procesa caurskatāmību.

**IV. Līguma slēgšana un informācijas publiskošana par noslēgto nomas**

**Līgumu**

17. Piedāvājumu atlases uzvarētājam ir pienākums noslēgt nomas līgumu septiņu darba dienu laikā, skaitot no uzaicinājuma noslēgt nomas līgumu saņemšanas dienas.

18. Ja šīs kārtības 17.punktā noteiktajā termiņā nomnieka izvēlētais iznomāšanas pretendents nomas līgumu neparaksta un neiesniedz attiecīgu atteikumu, ir uzskatāms, ka izvēlētais iznomāšanas pretendents no nomas līguma slēgšanas ir atteicies. Šādā gadījumā Jelgavas novada pašvaldībai pēc Komisijas priekšlikuma ir tiesības izbeigt atlasi bez rezultātiem vai piedāvāt nomas līguma slēgšanu nākamajam iznomāšanas pretendentam, kura pieteikums atbilst šīs kārtības 12.punkta nosacījumiem, t.i. MK noteikumu Nr.1191 12.punktā minētajiem nosacījumiem.

19. Nomas līgumā tiek norādīta pretendenta (piedāvājumu atlases uzvarētāja) piedāvātā nomas maksa, kas līguma darbības laikā nevar tikt mainīta.

Pielikumā Iznomāšanas pretendenta piedāvājums uz 1 lapas.

Domes priekšsēdētājs M.Lasmanis